Ali A. Mazrui
Ali A. Mazrui var en kenyansk forfatter og politolog. Mazrui var tilknyttet universiteter i Afrika, Europa og USA og havde afgørende indflydelse på den politiske debat om modernisering, nationalisme og sprogbrug i Afrika.
Hans eneste roman, The Trial of Christopher Okigbo (1971), udtrykker ligesom hans samfundsvidenskabelige hovedværker Cultural Engineering and Nation-Building in East Africa (1972) og Africans: A Triple Heritage (1986) den afgørende vægt, han lagde på kultur. Hovedtemaet i romanen om digteren Christopher Okigbo, som blev dræbt i den nigerianske borgerkrig, er spændingen mellem æstetiske og politiske krav til skønlitteraturen.